text: UOB Ensenyament: Eleccions sindicals el 4 de desembre
  Eleccions sindicals el 4 de desembre
  Avui s'ha reunit una comissió electoral tècnica convocada per la Conselleria d'Educació, formada pels sindicats d'ensenyament públic i la Direcció General de Personal Docent, i s'hi han pres els següents acords:
  1) El procés electoral s'adaptarà al calendari estatal orientatiu pactat pels sindicats espanyols majoritaris i remès pel Ministerio, que estableix que les eleccions tindran lloc el dimarts, 4 de desembre.
  2) També s'han concretat les dates següents:
  Constitució de les meses electorals coordinadores, una per cada illa: 5 d'octubre.
  Enviament d'instruccions als centres: 5 d'octubre.
  Possibilitat de consultar individualment la presència al cens electoral a través del Portal del Personal: 5 d'octubre.
  Publicació del cens electoral a cada centre: 15 d'octubre.
  Presentació provisional de candidatures: fins el 9 de novembre.
  Proclamació provisional de candidatures: 13 de novembre.
  Reclamacions: 14 de novembre.
  Proclamació definitiva de candidatures: 15 de novembre.
  Campanya electoral: del 15 de novembre al 2 de desembre.
  Jornada de reflexió: 3 de desembre.
  Votacions: 4 de desembre.
  3) Altres acords:
  El nombre de les meses electorals s'incrementarà en funció de l'augment del cens i nombre de centres. El proper dimecres 26 hi haurà una reunió dels sindicats per acordar una proposta.
  L'horari de les votacions serà com el 2014, de 13 a 18 hores.
  El cens electoral que es publicarà a cada centre indicarà nom i llinatges i 5 xifres del document d'identitat.